title: A Bizottság (EU) 2020/402 végrehajtási rendelete (2020 március 14) egyes termékek kivitelének exportengedély bemutatásához kötéséről

text:
                  15.3.2020

                  HU

                  Az Európai Unió Hivatalos Lapja

                  LI 77/1

         A BIZOTTSÁG (EU) 2020/402 VÉGREHAJTÁSI RENDELETE
         (2020 március 14)
         egyes termékek kivitelének exportengedély bemutatásához kötéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a kivitelre vonatkozó közös szabályokról szóló, 2015. március 11-i (EU) 2015/479 európai parlamenti és tanácsi rendeletre (1) és különösen annak 5. cikkére,
         mivel:

                     (1)

                     Az SARS-CoV-2 koronavírus okozta járványügyi válság kitörése óta a vírushoz kapcsolódó betegség, a COVID-19 gyorsan terjed világszerte, és elérte az Unió területét is. Az Európai Betegségmegelőzési és Járványvédelmi Központ szerint a COVID-19 fertőzéshez kapcsolódó kockázat az Unióban élők számára a betegség terjedési valószínűsége és hatása alapján jelenleg mérsékelt és magas közöttinek tekinthető. A vírus gyorsan terjed az Unión belül, és óriási közegészségügyi hatással járhat, jelentős számú halálesetet okozhat a veszélyeztetett csoportokban, továbbá számottevő gazdasági és társadalmi zavarokat idézhet elő.

                     (2)

                     Ebben az összefüggésben az 1. mellékletben részletezett egyéni védőeszközök iránti igény már most is nagymértékben megnőtt. Az ilyen típusú eszközök jellegüknél és az adott körülményeknél fogva alapvető fontosságú termékeknek minősülnek, mivel szükségesek a betegség továbbterjedésének megelőzéséhez és a fertőzött betegeket kezelő egészségügyi személyzet egészségének védelméhez.

                     (3)

                     Az Egészségügyi Miniszterek Tanácsa ülésének 2020. február 13-i következtetéseivel összhangban az egyéni védőeszközökre vonatkozóan közbeszerzési eljárás indult az egészségügyi ellenintézkedésekre vonatkozó közös közbeszerzési megállapodás alapján. Az eljárás az indikatív ütemterv szerint és a piaci helyzettől függően valószínűleg április elején zárulhat le.

                     (4)

                     Az elmúlt napokban fokozódott az orvosi védőeszközök iránti kereslet, és a közeljövőben várhatóan jelentős mértében tovább növekszik majd, ezért több tagállamban hiány alakulhat ki. Az egész uniós egységes piacon korlátozottan lehet kielégíteni a szóban forgó egyéni védőeszközök, mindenekelőtt a szájmaszkok iránti fogyasztói keresletet. Jelenleg folyamatban vannak a gyártási kapacitások növelésére irányuló erőfeszítések. Ezek hatására szükség esetén sor kerülhet az intézkedés felülvizsgálatára, a helyzet alakulásának megfelelően.

                     (5)

                     Az egyéni védőeszközök – például szájmaszkok – előállítása az Unióban jelenleg néhány tagállamban koncentrálódik, konkrétan a Cseh Köztársaságban, Franciaországban, Németországban és Lengyelországban. A termelésnövelés ösztönzése ellenére az uniós előállítás jelenlegi szintje és a meglévő készletek nem lesznek elegendőek az Unión belüli kereslet kielégítésére. Ez különösen igaz, mivel a járványügyi helyzet miatt növekszik a kereslet, és az egyéni védőeszközök korlátozás nélkül exportálhatók a világ más részeire.

                     (6)

                     Néhány harmadik ország már hivatalosan is úgy döntött, hogy korlátozza a védőeszközök kivitelét. Más országok a jelek szerint informálisabb alapon hoztak hasonló intézkedéseket. Ezen országok közül néhány az Unió piacának hagyományos beszállítója is, ami további nyomást gyakorol az uniós piacra.

                     (7)

                     A kritikus helyzet orvoslása és megelőzése céljából az Unió érdekét szolgálja, hogy a Bizottság korlátozott időtartamú azonnali intézkedést hozzon annak biztosítása érdekében, hogy az egyéni védőeszközök kivitele engedélyhez legyen kötve, így biztosítva az Unióban az alapvető fontosságú kereslet kielégítéséhez szükséges megfelelő kínálatot.

                     (8)

                     Egyes termékek meghatározott mennyiségének kivitele bizonyos körülmények között – például harmadik országoknak nyújtott segítség biztosítása érdekében – és a tagállami szükségletektől függően engedélyezhető. Célszerű, hogy az ezen engedélyekre vonatkozó igazgatási szabályok az ideiglenes intézkedések időtartama alatt a tagállamok mérlegelési jogkörében maradjanak.

                     (9)

                     Az Unión belül alapvetően szükségesek a védőeszközök a kórházak, a betegek, az érintett területeken dolgozók és a polgári védelmi hatóságok számára. Ezt az alapvető szükségletet az uniós polgári védelmi mechanizmus folyamatosan nyomon követi.

                     (10)

                     Ez az intézkedés jelenleg az 1. mellékletben részletezett egyéni védőeszközökre alkalmazandó, azonban a későbbiekben szükségessé válhat a melléklet hatályának és az e rendelet által lefedett termékek körének a felülvizsgálata.

                     (11)

                     Tekintettel a helyzet sürgősségére, amelyet a COVID-19 fertőzés gyors terjedése indokol, az ebben a rendeletben előírt intézkedéseket az (EU) 2015/479 rendelet 3. cikkének (3) bekezdésével összhangban kell meghozni.

                     (12)

                     A készletek spekulatív kimerítésének megelőzése érdekében indokolt, hogy ez a végrehajtási rendelet a kihirdetésének napján lépjen hatályba. Az (EU) 2015/479 rendelet 5. cikkének (5) bekezdésével összhangban ezen intézkedések időtartamát hat hétben kell meghatározni,

               ELFOGADTA EZT A RENDELETET:

            1. cikk
            Exportengedély

               (1)   Az I. mellékletben felsorolt egyéni védőeszközök Unión kívülre történő kivitele a II. mellékletben meghatározott formanyomtatvány szerint kiállított exportengedélyhez kötött, függetlenül attól, hogy ezek az eszközök az Unióból származnak-e. Ilyen engedélyt az exportőr székhelye szerinti tagállam illetékes hatóságai adnak ki írásban vagy elektronikus formában.

               (2)   Ilyen exportengedély bemutatása nélkül tiltott a kivitel.

            2. cikk
            Eljárási kérdések

               (1)   Amennyiben a védőeszközök az exportengedély iránti kérelem benyújtásának helyétől eltérő egy vagy több tagállamban találhatók, úgy ezt az exportengedély iránti kérelmen fel kell tüntetni. Azon tagállam illetékes hatóságai, ahol az exportengedély iránti kérelmet benyújtották, haladéktalanul megkeresik a szóban forgó tagállam vagy tagállamok illetékes hatóságait, és megadják az ezzel kapcsolatos tájékoztatást. A megkeresett tagállam vagy tagállamok az engedély kiadásával kapcsolatos esetleges ellenvetéseiket, amelyek kötelező érvényűek arra a tagállamra, ahol a kérelmet benyújtották, tíz munkanapon belül közlik.

               (2)   A tagállamok az exportengedély iránti kérelmeket nemzeti jogukban vagy joggyakorlatukban meghatározott időtartam alatt, de 5 munkanapot meg nem haladó időtartamon belül elbírálják, attól a naptól számítva, amikor valamennyi szükséges információt az illetékes hatóságok rendelkezésére bocsátottak. Kivételes körülmények között és megfelelően alátámasztott okokból ez az időtartam további 5 munkanappal meghosszabbítható.

               (3)   Az ezen rendelet szerinti exportengedély megadásáról való határozathozatal során a tagállamok figyelembe vesznek minden lényeges szempontot, adott esetben azt, hogy a kivitel többek között az alábbi célokat szolgálja-e:

                           —

                           ellátási kötelezettségek teljesítése közös közbeszerzési eljárás keretében a határokon átterjedő súlyos egészségügyi (2) veszélyekről szóló, 2013. október 22-i 1082/2013/EU európai parlamenti és tanácsi határozat 5. cikkével összhangban,

                           —

                           olyan összehangolt támogatási intézkedések támogatása, amelyeket a politikai szintű integrált válságelhárítási mechanizmus (IPCR), az Európai Bizottság vagy más uniós intézmények koordinálnak,

                           —

                           reagálás a harmadik országok vagy nemzetközi szervezetek által az uniós polgári védelmi mechanizmushoz (UPCM) intézett és általa kezelt segítségkérésekre,

                           —

                           a genfi egyezmény értelmében védelemben részesülő segélyszervezetek jogszabályban előírt tevékenységeinek ellátása külföldön, feltéve, hogy e tevékenységek nem csorbítják azon képességüket, hogy nemzeti segélyszervezetként működjenek,

                           —

                           az Egészségügyi Világszervezet (WHO) világszintű járványriasztási és válaszadási hálózata (GOARN) keretében folytatott tevékenységek támogatása,

                           —

                           az uniós tagállamok külföldi műveleteinek ellátása, beleértve a katonai műveleteket, a nemzetközi rendőri missziókat és/vagy a nemzetközi polgári békefenntartó missziókat,

                           —

                           az EU és a tagállamok külföldi képviseleteinek ellátása.

               (4)   A tagállamok dönthetnek úgy, hogy elektronikus dokumentumokat használnak az engedélykérelmek elbírálása céljából.

            3. cikk
            Záró rendelkezések
            Ez a rendelet az Európai Unió Hivatalos Lapjában való kihirdetésének napján lép hatályba, és hat hétig alkalmazandó. A rendelet alkalmazása a hat hét letelte után automatikusan megszűnik.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020 március 14-án.

                  a Bizottság részéről

                  az elnök

               Ursula VON DER LEYEN

            (1)  HL L 83., 2015.3.27., 34. o.

            (2)  HL L 293., 2013.11.5., 1. o.

            I. MELLÉKLET
            Védőeszközök
            Az e mellékletben felsorolt eszközök megfelelnek az (EU) 2016/425 rendelet (1) rendelkezéseinek.

                        Kategória

                        Árumegnevezés

                        KN-kódok

                        Védőszemüveg, szemvédő eszköz

                                    —

                                    Védelmet nyújt a potenciálisan fertőző anyagokkal szemben

                                    —

                                    Körbeveszi a szemet és annak környezetét

                                    —

                                    Kompatibilis különböző típusú légszűrő félálarcokkal (FFP) és álarcokkal

                                    —

                                    Átlátszó lencsével

                                    —

                                    Többször használható (tisztítható és fertőtleníthető) vagy egyszer használatos

                        ex 9004 90 10
                        ex 9004 90 90

                        Arcvédő maszk

                                    —

                                    Az arcot és a kapcsolódó nyálkahártyákat (pl. szemek, orr, száj) a potenciálisan fertőző anyagokkal szemben védő eszköz

                                    —

                                    Átlátszó anyagból készült kitekintő ablakkal ellátva

                                    —

                                    Általában az archoz való rögzítést lehetővé tévő elemmel (például szalaggal, szorítópánttal) felszerelve

                                    —

                                    Az alábbiak szerinti orr-száj védő eszközt is tartalmazhat

                                    —

                                    Többször használható (tisztítható és fertőtleníthető) vagy eldobható

                        ex 3926 90 97
                        ex 9020 00 00

                        Orr-száj védő eszköz

                                    —

                                    A viselőjét a potenciálisan fertőző anyagokkal szemben védő, valamint a környezetet a viselő által terjesztett, potenciálisan fertőző anyagokkal szemben védő maszk

                                    —

                                    A fentiek szerinti arcvédő maszkot is tartalmazhat

                                    —

                                    Cserélhető szűrővel felszerelve is

                        ex 6307 90 98
                        ex 9020 00 00

                        Védőruha

                        A viselőjét a potenciálisan fertőző anyagokkal szemben védő, valamint a környezetet a viselő által terjesztett, potenciálisan fertőző anyagokkal szemben védő ruhadarab (pl. köpeny, öltözék)

                        ex 3926 20 00
                        ex 4015 90 00
                        ex 6113 00
                        ex 6114
                        ex 6210 10 10
                        6210 10 92
                        ex 6210 10 98
                        ex 6210 20 00
                        ex 6210 30 00
                        ex 6210 40 00
                        ex 6210 50 00
                        ex 6211 32 10
                        ex 6211 32 90
                        ex 6211 33 10
                        ex 6211 33 90
                        ex 6211 39 00
                        ex 6211 42 10
                        ex 6211 42 90
                        ex 6211 43 10
                        ex 6211 43 90
                        ex 6211 49 00
                        ex 9020 00 00

                        Kesztyű

                        A viselőjét a potenciálisan fertőző anyagokkal szemben védő, valamint a környezetet a viselő által terjesztett, potenciálisan fertőző anyagokkal szemben védő kesztyű

                        ex 3926 20 00
                        4015 11 00
                        ex 4015 19 00
                        ex 6116 10 20
                        ex 6116 10 80
                        ex 6216 00 00

               (1)  Az Európai Parlament és a Tanács (EU) 2016/425 rendelete (2016. március 9.) az egyéni védőeszközökről és a 89/686/EGK tanácsi irányelv hatályon kívül helyezéséről (HL L 81., 2016.3.31., 51. o.).

            II. MELLÉKLET
            Az 1. cikk szerinti exportengedély-formanyomtatvány mintája
            A tagállamok az exportengedélyek kiadása során törekednek az engedély jellegének feltüntetésére a formanyomtatványon. Ez az exportengedély a lejárati időpontig az Európai Unió valamennyi tagállamában érvényes.

                        EURÓPAI UNIÓ

                        Egyéni védőeszköz kivitele ((EU) 2020/402 rendelet)

                                    1.

                                    Exportőr
                                    (EORI-szám, ha alkalmazandó)

                                    2.

                                    Engedélyszám

                                    3.

                                    Lejárati időpont

                                    4.

                                    Kiállító hatóság

                                    5.

                                    Rendeltetési ország

                                    6.

                                    Végső címzett

                                    7.

                                    Árukód

                                    8.

                                    Mennyiség

                                    9.

                                    Mértékegység

                                    10.

                                    Árumegnevezés

                                    11.

                                    Hely

                                    7.

                                    Árukód

                                    8.

                                    Mennyiség

                                    9.

                                    Mértékegység

                                    10.

                                    Árumegnevezés

                                    11.

                                    Hely

                                    7.

                                    Árukód

                                    8.

                                    Mennyiség

                                    9.

                                    Mértékegység

                                    10.

                                    Árumegnevezés

                                    11.

                                    Hely

                                    7.

                                    Árukód

                                    8.

                                    Mennyiség

                                    9.

                                    Mértékegység

                                    10.

                                    Árumegnevezés

                                    11.

                                    Hely

                                    12.

                                    Aláírás, kiállítás helye és dátuma, bélyegző

               Magyarázatok az exportengedély-formanyomtatványhoz

            Hacsak nincs másként megjelölve, minden rovat kitöltése kötelező.
            Annak érdekében, hogy egy formanyomtatványon négy különböző termékre vonatkozóan lehessen engedélyt kérni, a formanyomtatvány a 7–11. rovatot négyszer tartalmazza.

                        1. rovat

                        Exportőr

                        Azon exportőr teljes neve és címe, valamint, ha alkalmazandó, EORI-száma, amely részére az engedélyt kiállítják.

                        2. rovat

                        Engedélyszám

                        Az engedélyszámot az exportengedélyt kiállító hatóság írja be a következő formátumban: XXyyyy999999, ahol XX a kiállító tagállam 2 betűs geonómenklatúra-kódja, (1) yyyy az engedély kiállításának éve 4 számjeggyel, 999999 a kiállító hatóság által megállapított, az XXyyyy kódon belül egyedi 6 jegyű számjel.

                        3. rovat

                        Lejárati időpont

                        A kiállító hatóság meghatározhatja az engedély lejáratának dátumát. A lejárat dátuma legfeljebb 6 héttel lehet e rendelet hatálybalépése után.
                        Ha a kiállító hatóság nem határoz meg lejárati időpontot, az engedély legkésőbb 6 héttel e rendelet hatálybalépése után érvényét veszti.

                        4. rovat

                        Kiállító hatóság

                        Az exportengedélyt kiállító tagállami hatóság teljes neve és címe.

                        5. rovat

                        Rendeltetési ország

                        Az engedély tárgyát képező áru rendeltetési országának 2 betűs geonómenklatúra-kódja.

                        6. rovat

                        Végső címzett

                        Ha az engedély kiállításakor ismert az áru végső címzettje, akkor annak teljes neve és címe, valamint, ha alkalmazandó, EORI-száma. Ha az engedély kiállításakor az áru végső címzettje nem ismert, a rovatot üresen kell hagyni.

                        7. rovat

                        Árukód

                        A kivinni kívánt árunak a Harmonizált Rendszer vagy a Kombinált Nómenklatúra (2) szerinti, az engedély kiállításakor alkalmazandó számkódja.

                        8. rovat

                        Mennyiség

                        Az áru mennyisége a 9. rovatban feltüntetett mértékegységben kifejezve.

                        9. rovat

                        Mértékegység

                        Az a mértékegység, amelyben az áru mennyisége a 8. rovatban meg van adva. Ha az áru mennyisége darabszámban van megadva (pl. védőmaszk), a „P/ST” kódot, ha párban (pl. kesztyű), a „PA” kódot kell feltüntetni.

                        10. rovat

                        Árumegnevezés

                        Az áru kellően pontos, közérthető, az áru azonosítását lehetővé tévő megnevezése.

                        11. rovat

                        Hely

                        Azon tagállam geonómenklatúra-kódja, amelyben az áru van. Ha az áru a kiállító hatóság tagállamában van, a rovatot üresen kell hagyni.

                        12. rovat

                        Aláírás, bélyegző, kiállítás helye és dátuma

                        A kiállító hatóság aláírása és bélyegzője. Az engedély kiállításának helye és dátuma.

               (1)  A Bizottság 1106/2012/EU rendelete (2012. november 27.) a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról (HL L 328., 2012.11.28., 7. o.).

               (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).


title: A Bizottság (EU) 2020/404 végrehajtási rendelete (2020. március 12.) az egyes áruk Kombinált Nómenklatúra szerinti besorolásáról szóló 594/2009/EK rendelet módosításáról

text:
                  17.3.2020

                  HU

                  Az Európai Unió Hivatalos Lapja

                  L 80/1

         A BIZOTTSÁG (EU) 2020/404 VÉGREHAJTÁSI RENDELETE
         (2020. március 12.)
         az egyes áruk Kombinált Nómenklatúra szerinti besorolásáról szóló 594/2009/EK rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     Az 594/2009/EK bizottsági rendelet (2) értelmében az említett rendelet mellékletében szereplő táblázat 1. pontjának megfelelő, alapanyag formájában vinilidén-fluorid-hexafluorpropilén kopolimert tartalmazó termékeket a 3904 69 90 KN-kód alá kell besorolni.

                     (2)

                     A 861/2010/EU bizottsági rendelet (3) értelmében a „3904 69 90 Más” KN-kódot a „3904 69 20 Fluorelasztomer FKM” és a „3904 69 80 Más” KN-kód váltotta fel annak érdekében, hogy külön KN-kódot vezessen be a fluorelasztomerekre (FKM).

                     (3)

                     A Bizottság 441/2013/EU végrehajtási rendelete (4) értelmében az 594/2009/EK rendelet mellékletében a 3904 69 90 KN-kódot a 3904 69 80 KN-kód váltotta fel. Ezért az 594/2009/EK rendelet mellékletében szereplő táblázat 1. pontjának megfelelő termékeknek a „más” tétel alá történő besorolása nem változott, jóllehet általános szabály, hogy az általánosabb meghatározást tartalmazó vámtarifaszámokkal szemben az árut legpontosabban meghatározó vámtarifaszámot kell előnyben részesíteni.

                     (4)

                     Az 594/2009/EK rendelet mellékletében szereplő táblázat 1. pontjának megfelelő termékeket a pontosabb meghatározást nyújtó 3904 69 20 KN-kód („Fluorelasztomerek FKM”), nem pedig a kiegészítő „más” vámtarifaalszám alá kell sorolni.

                     (5)

                     Következésképpen az 594/2009/EK rendelet mellékletében szereplő táblázat 1. pontját el kell hagyni.

                     (6)

                     Indokolt úgy rendelkezni, hogy az 594/2009/EK rendelet alapján az e rendelet által érintett áruk tekintetében kiadott kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (7)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            Az 594/2009/EK rendelet a következőképpen módosul:

                        1.

                        A 2. cikk a következő bekezdéssel egészül ki:
                        „A 441/2013/EU végrehajtási rendelettel módosított e rendeletnek megfelelően az e rendelet 2009. július 8-án elfogadott változatának mellékletében szereplő táblázat 1. pontjában az (1) oszlopban leírt áruk tekintetében kiadott kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – a 2020. április 6-tól számított három hónapig továbbra is felhasználható.”

                        2.

                        A mellékletben szereplő táblázat 1. pontját el kell hagyni.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 12-én.

                  a Bizottság részéről,

                  az elnök nevében,

               Stephen QUEST

                  Főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Bizottság 594/2009/EK rendelete (2009. július 8.) egyes áruk Kombinált Nómenklatúra szerinti besorolásáról (HL L 178., 2009.7.9., 14. o.).

            (3)  A Bizottság 861/2010/EU rendelete (2010. október 5). a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 284., 2010.10.29., 1. o.).

            (4)  A Bizottság 441/2013/EU végrehajtási rendelete (2013. május 7.) az áruk Kombinált Nómenklatúra szerinti besorolásáról szóló egyes rendeletek módosításáról, illetve hatályon kívül helyezéséről (HL L 130., 2013.5.15., 1. o.).


title: a Bizottság (EU) 2020/405 Végrehajtási Rendelete (2020. március 16.) az integrált mezőgazdasági statisztikákról szóló (EU) 2018/1091 európai parlamenti és tanácsi rendelet alapján továbbítandó minőségjelentésekre vonatkozó gyakorlati eljárásokról és a minőségjelentések tartalmának meghatározásáról (EGT-vonatkozású szöveg)

text:
                  17.3.2020

                  HU

                  Az Európai Unió Hivatalos Lapja

                  L 80/3

         A BIZOTTSÁG (EU) 2020/405 VÉGREHAJTÁSI RENDELETE
         (2020. március 16.)
         az integrált mezőgazdasági statisztikákról szóló (EU) 2018/1091 európai parlamenti és tanácsi rendelet alapján továbbítandó minőségjelentésekre vonatkozó gyakorlati eljárásokról és a minőségjelentések tartalmának meghatározásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az integrált mezőgazdasági statisztikákról, valamint az 1166/2008/EK és az 1337/2011/EU rendelet hatályon kívül helyezéséről szóló, 2018. július 18-i (EU) 2018/1091 európai parlamenti és tanácsi rendeletre (1) és különösen annak 11. cikke (4) bekezdésére,
         mivel:

                     (1)

                     Az (EU) 2018/1091 rendelet 11. cikkének (4) bekezdése előírja a tagállamok számára, hogy az egyes referenciaévek tekintetében továbbítsák a Bizottságnak a statisztikai eljárást ismertető minőségjelentést, egyúttal lehetővé teszi a Bizottság számára, hogy végrehajtási jogi aktusokat fogadjon el, amelyben meghatározza az e jelentésekre vonatkozó gyakorlati eljárásokat és a jelentések tartalmi elemeit.

                     (2)

                     A minőséggel kapcsolatos adatok és metaadatok cseréjéhez biztosítani kell a minőségjelentések egységességét.

                     (3)

                     Az e rendeletben előírt intézkedések összhangban vannak az Európai Statisztikai Rendszer Bizottsága véleményével,

               ELFOGADTA EZT A RENDELETET:

            1. cikk
            Ez a rendelet megállapítja a tagállamok által az (EU) 2018/1091 rendelettel összhangban a Bizottságnak (Eurostat) továbbítandó minőségjelentésekre vonatkozó gyakorlati eljárásokat és a minőségjelentések tartalmát.

            2. cikk
            Az 1. cikkben említett minőségjelentések az e rendelet mellékletében meghatározott minőségi kritériumokra és statisztikai fogalmakra vonatkozó információkat tartalmaznak. A minőségjelentésekben egyúttal jelezni kell az említett minőségi kritériumoknak való meg nem felelés valamennyi esetét.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 16-án.

                  a Bizottság részéről

                  az elnök

               Ursula VON DER LEYEN

            (1)  HL L 200., 2018.8.7., 1. o.

            MELLÉKLET
            Minőségjelentések – minőségi kritériumok és statisztikai fogalmak
            a)
                  A minőségjelentéseknek a 223/2009/EK rendelet 12. cikkének (1) bekezdésében említett összes minőségi kritériumról tartalmazniuk kell információkat, az alábbiak szerint:

            1.   RELEVANCIA

                        a)

                        a felhasználók leírása, az egyes felhasználók igényei, valamint ezen igények indokolása;

                        b)

                        a felhasználói elégedettség méréséhez és a statisztikai eredmények előállításához alkalmazott eljárások;

                        c)

                        a szükséges statisztikák rendelkezésre állásának mértéke.

                  2.   PONTOSSÁG

                        a)

                        a pontosságra vonatkozó értékelés, amely összefoglalja az adatállományok különböző elemeit;

                        b)

                        a mintavételi hibák leírása;

                        c)

                        minden esetleges egyéb hiba leírása.

                  3.   IDŐSZERŰSÉG ÉS IDŐBELI PONTOSSÁG

                        a)

                        a leírt esemény vagy jelenség és az adatok hozzáférhetősége közötti időkülönbség (időszerűség);

                        b)

                        az adatok tervezett és tényleges hozzáférhetősége közötti időkülönbség (időbeli pontosság).

                  4.   HOZZÁFÉRHETŐSÉG ÉS ÉRTHETŐSÉG

                        a)

                        az adatok felhasználók általi megszerzésének és felhasználásának feltételei és eszközei, pl. sajtóközlemények, kiadványok, online adatbázisok vagy mikroadatokhoz való hozzáférés;

                        b)

                        az adatok felhasználók általi értelmezésének feltételei és eszközei, pl. a módszertanra és a minőségirányításra vonatkozó dokumentáció.

                  5.   ÖSSZEHASONLÍTHATÓSÁG

                        a)

                        a különböző földrajzi területekre vonatkozó statisztikák összehasonlíthatóságának mértéke;

                        b)

                        a különböző időszakokra vonatkozó statisztikák összehasonlíthatóságának mértéke.

                  6.   KOHERENCIA

                        a)

                        a statisztikák más forrásokból származó adatokkal való összhangjának mértéke (statisztikai területek közötti koherencia);

                        b)

                        a statisztikák adott adatállományon belüli konzisztenciájának mértéke (belső koherencia).

                  b)
                  A tagállamok jelentést tesznek továbbá a következőkről:

            1.   MINŐSÉGIRÁNYÍTÁS

                        a)

                        a statisztikai termékek és folyamatok minőségének irányítására szolgáló rendszerek és keretek;

                        b)

                        az adatminőségre vonatkozó értékelés ezek alapján.

                  2.   AZ ADATOK FELÜLVIZSGÁLATA

                        a)

                        a felülvizsgálati politika és adott esetben a validált adatok felülvizsgálatának oka, pl. új adatforrások, új módszerek vagy egyéb releváns információk;

                        b)

                        a felülvizsgálatok dátuma, mérete és nagyságrendje.

                  c)
                  Az (EU) 2018/1091 rendelet 11. cikke (4) bekezdésével összhangban a minőségjelentéseknek tartalmazniuk kell a statisztikai folyamatokra vonatkozó információkat, különösen az alkalmazott módszertan és a mintavételi keret tekintetében, az alábbiak szerint:

            1.   STATISZTIKAI MEGJELENÍTÉS
            A táblázatok, grafikonok vagy térképek formájában megjeleníthető, közzétett adatok az alábbi szempontok szerint:

                        a)

                        adatleírás;

                        b)

                        osztályozási rendszer;

                        c)

                        ágazati lefedettség;

                        d)

                        statisztikai fogalmak és definíciók;

                        e)

                        statisztikai egység;

                        f)

                        statisztikai sokaság;

                        g)

                        referenciaterület (földrajzi terület);

                        h)

                        időbeli lefedettség (az az időtartam, amelyre vonatkozóan az adatok hozzáférhetők);

                        i)

                        referencia-időszak (a jelentés által lefedett időszak);

                        j)

                        mértékegység.

                  2.   STATISZTIKAI ADATFELDOLGOZÁS
            Az új információk kinyerése céljából az adatokon végzett valamennyi művelet az alábbi szempontok szerint:

                        a)

                        mintavételi keret;

                        b)

                        mintavételi terv (adott esetben);

                        c)

                        forrásadatok;

                        d)

                        az adatgyűjtés gyakorisága;

                        e)

                        adatgyűjtés módja, beleértve adott esetben a kérdőíveket is (angol nyelven);

                        f)

                        adatvalidálás;

                        g)

                        adat-összeállítás;

                        h)

                        kiigazítások.

                  3.   KÖZZÉTÉTELI POLITIKA
            Az adatok nemzeti szintű közzétételére vonatkozó szabályok.
            4.   A KÖZZÉTÉTEL GYAKORISÁGA
            Az adatok nemzeti szintű közzétételének gyakorisága.
            d)   A 223/2009/EK rendelet 2. cikke (1) bekezdésének a), e) és f) pontjában meghatározott statisztikai elvekkel összhangban a tagállamoknak jelentést kell tenniük a következőkről:
            1.   INTÉZMÉNYI MEGBÍZATÁS

                        a)

                        a statisztikai adatok gyűjtésével, feldolgozásával és közzétételével kapcsolatos felelősséget és hatáskört meghatározó jogi aktusok vagy egyéb megállapodások;

                        b)

                        az adat-előállító szervezetek közötti adatmegosztásra és koordinációra vonatkozó eljárások.

                  2.   ADATVÉDELEM

                        a)

                        jogalkotási intézkedések vagy egyéb hivatalos eljárások az olyan adatok jogosulatlan közlésének megakadályozására, amelyek közvetlenül vagy közvetve lehetővé teszik valamely személy vagy gazdasági egység azonosítását;

                        b)

                        a mikroadatok és az összesített adatok bizalmas kezelésének biztosítására és a jogosulatlan adatközlés megakadályozására alkalmazott szabályok.

                  3.   KÖLTSÉG ÉS TEHER

                        a)

                        a statisztikai termék gyűjtésével és előállításával összefüggő költségekre és terhekre vonatkozó információk;

                        b)

                        adatszolgáltatói terhek;

                        c)

                        a gazdaságokban folytatott interjúk átlagos időtartama (amennyiben lehetséges és releváns az adatgyűjtési módtól függően).


title: A Bizottság (EU) 2020/410 végrehajtási rendelete (2020. március 12.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról „Queso de Valdeón” (OFJ)

text:
                  18.3.2020

                  HU

                  Az Európai Unió Hivatalos Lapja

                  L 81/1

         A BIZOTTSÁG (EU) 2020/410 VÉGREHAJTÁSI RENDELETE
         (2020. március 12.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról „Queso de Valdeón” (OFJ)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Spanyolország kérelmét, amely a 135/2004/EK bizottsági rendelet (2) alapján bejegyzett „Queso de Valdeón” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában (3).

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Queso de Valdeón” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 12-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 135/2004/EK rendelete (2004. január 27.) az egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről szóló 2400/96/EK rendelet mellékletének kiegészítéséről (Fraise du Périgord és Queso de Valdeón) (HL L 21., 2004.1.28., 9. o.).

            (3)  HL C 375., 2019.11.6., 30. o.


title: A Bizottság (EU) 2020/412 végrehajtási rendelete (2020. március 12.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Cinta Senese” [OEM])

text:
                  19.3.2020

                  HU

                  Az Európai Unió Hivatalos Lapja

                  L 82/1

         A BIZOTTSÁG (EU) 2020/412 VÉGREHAJTÁSI RENDELETE
         (2020. március 12.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Cinta Senese” [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely a 217/2012/EU bizottsági végrehajtási rendelet (2) alapján bejegyzett „Cinta Senese” oltalom alatt álló eredetmegjelöléshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában (3).

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Cinta Senese” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 12-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 217/2012/EU végrehajtási rendelete (2012. március 13.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Cinta Senese [OEM]) (HL L 75., 2012.3.15., 1. o.).

            (3)  HL C 393., 2019.11.20., 3. o.


title: A Bizottság (EU) 2019/561 végrehajtási rendelete (2019. április 8.) a Zöld-foki-szigetek számára az elkészített vagy konzervált tonhalfilé tekintetében az (EU) 2015/2446 felhatalmazáson alapuló rendeletben a preferenciális származásra vonatkozóan meghatározott szabályok alól a Zöld-foki-szigetek számára biztosítandó ideiglenes eltérésről

text:
                  9.4.2019

                  HU

                  Az Európai Unió Hivatalos Lapja

                  L 98/13

         A BIZOTTSÁG (EU) 2019/561 VÉGREHAJTÁSI RENDELETE
         (2019. április 8.)
         a Zöld-foki-szigetek számára az elkészített vagy konzervált tonhalfilé tekintetében az (EU) 2015/2446 felhatalmazáson alapuló rendeletben a preferenciális származásra vonatkozóan meghatározott szabályok alól a Zöld-foki-szigetek számára biztosítandó ideiglenes eltérésről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 64. cikke (6) bekezdésére és 66. cikke b) pontjára,
         mivel:

                     (1)

                     A Zöld-foki-szigetek olyan kedvezményezett ország, amelyre vonatkozóan a 978/2012/EU európai parlamenti és tanácsi rendeletben (2) GSP-ként hivatkozott általános tarifális preferenciák rendszere van érvényben. A GSP céljából a preferenciális származásra vonatkozó szabályokat az eljárási szabályok kivételével a Bizottság (EU) 2015/2446 felhatalmazáson alapuló rendelete (3) fekteti le.

                     (2)

                     2018. október 22-én kelt levelében a Zöld-foki-szigetek kérelmet nyújtott be az (EU) 2015/2446 felhatalmazáson alapuló rendeletben a preferenciális származásra vonatkozóan meghatározott szabályok alól az (EU) 2017/967 bizottsági végrehajtási rendelet (4) által engedélyezett átmeneti eltérés meghosszabbítása iránt. A kérelem évi 5 000 tonna mennyiségű elkészített vagy konzervált tonhalra vonatkozott, és az Unió és Nyugat-Afrika közötti, 2014. június 30-án parafált új gazdasági partnerségi megállapodás (GPM) hatálybalépéséig tartó időszakot érintette. A kért eltérés értelmében e termékeket a Zöld-foki-szigetekről származónak tekintenék akkor is, ha ugyan a Zöld-foki-szigeteken, de nem származó halból termelték őket.

                     (3)

                     Eltérés iránti kérelmében a Zöld-foki-szigetek kifejtette, hogy a flottája által saját vizein fogott tonhal mennyisége jelenleg csekély, és eltérés hiányában a felségvizein kívüli halászatra rendelkezésre álló flottája korlátozott. Ehhez járul, hogy a tonhalhalászati időszak évi négy hónapra korlátozódik. Ez korlátozza a származó tonhal halászatának lehetőségét. A kérelem másik fontos eleme, hogy a Zöld-foki-szigetek nemrég fejlesztette kikötői infrastruktúráját. Ennek eredményeképp immár nagyobb tonhalmennyiség kezelésére van lehetősége, és a tonhalhalászati ágazat is növekedésnek indulhat. Végül a kérelem utalt a Zöld-foki-szigeteket az Unió és Nyugat-Afrika közötti GPM késedelmes hatálybalépése miatt érintő nehézségekre is. Kiemelte továbbá, hogy a preferenciális származásra vonatkozóan megállapított szabályoktól való eltérésre a Zöld-foki-szigeteknek azon körülmény ellensúlyozása miatt is szüksége van, hogy jelenleg még nem lehet a GPM szerinti kumulációs szabályokra támaszkodni, mivel a megállapodás jogi helyzete nem változott.

                     (4)

                     A kérelemben kifejtett érvek alátámasztják, hogy eltérés hiányában az adott termékek esetében a Zöld-foki-szigetek halfeldolgozó ágazatának a GSP keretében az Unióba irányuló kiviteli képessége jelentősen csorbulna. Ez visszafoghatja a Zöld-foki-szigetek halászflottájának a kis méretű nyílt vízi fajok halászata tekintetében vett további fejlődését, és akadálya lehet annak, hogy a Zöld-foki-szigetek a jövőben eleget tudjon tenni az említett termékekre vonatkozó származási szabályoknak.

                     (5)

                     A Zöld-foki-szigetek számára ezért ideiglenes eltérést kell biztosítani a preferenciális származásra vonatkozó szabályok által meghatározott azon követelmény alól, miszerint a nem teljes egészében a kedvezményezett országban előállított anyagokat is tartalmazó termékeknek kielégítő megmunkáláson vagy feldolgozáson kelljen átesniük, hogy azokat az adott országból származónak lehessen tekinteni. Az eltérést évi 5 000 tonna mennyiségű elkészített vagy konzervált tonhalra kell megadni. Az eltérés időtartamát egy évre kell korlátozni, lehetővé téve annak értékelését, hogy a Zöld-foki-szigetek kapacitásai és erőfeszítései révén el tudja-e érni az adott termékekre vonatkozó származási szabályoknak való megfelelést. Amennyiben a GPM a kitűzött egy éves időszak előtt életbe lépne, az eltérés a GPM hatálybalépését megelőző napon érvényét veszti.

                     (6)

                     Az e rendelet mellékletében meghatározott mennyiségeket az (EU) 2015/2447 bizottsági végrehajtási rendeletnek (5) a vámkontingensek kezelését szabályozó 49–54. cikke szerint kell kezelni.

                     (7)

                     Az eltérés megadásának feltétele, hogy a Zöld-foki-szigetek vámhatóságai megtegyék az eltérés hatálya alá tartozó termékek kivitelének mennyiségi ellenőrzéséhez szükséges lépéseket, valamint nyilatkozatot küldjenek a Bizottságnak azokról a mennyiségekről, amelyekre e rendelet alapján Form A származási bizonyítványokat állítottak ki, továbbá megküldjék ezeknek a bizonyítványoknak a sorszámát. Amennyiben az (EU) 2015/2447 végrehajtási rendelet 79. cikke szerinti regisztrált exportőri (REX) rendszer a 2019. év során alkalmazásra kerül a Zöld-foki-szigeteken, ugyanezt a szabályt kell alkalmazni a regisztrált exportőrök által kiállított származásmegjelölő nyilatkozatokra is.

                     (8)

                     Az e rendeletben előírt intézkedéseket a Zöld-foki-szigetek helyzetére tekintettel a rendelet kihirdetését követően a lehető leghamarabb hatályba kell léptetni, hogy az ország minden további késedelem nélkül alkalmazni tudja az eltérést.

                     (9)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            Az (EU) 2015/2446 felhatalmazáson alapuló rendelet 41. cikke b) pontjától és 45. cikkétől eltérve a Zöld-foki-szigeteken nem származó halból termelt, a 1604 14, a 1604 20 és a 0304 87 KN-kód alá tartozó elkészített vagy konzervált tonhal a Zöld-foki-szigetekről származónak tekintendő e rendelet 2., 3. és 4. cikke szerint.

            2. cikk

               (1)   Az eltérés a Zöld-foki-szigetekről kivitt és az Unión belüli szabad forgalomba bocsátás céljából bejelentett termékekre vonatkozik 2019. január 1-jétől

                           a)

                           2019. december 31-ig, vagy

                           b)

                           amennyiben az Unió és Nyugat-Afrika közötti, 2014. június 30-án parafált új gazdasági partnerségi megállapodás (GPM) 2019. december 31-ig hatályba lép, akkor a GPM hatálybalépését megelőző napig.

               (2)   Az eltérés a mellékletben meghatározott éves termékmennyiségek erejéig alkalmazandó.

               (3)   Az eltérés az (EU) 2015/2446 felhatalmazáson alapuló rendelet 43. cikkében előírt feltételek betartása mellett alkalmazható.

            3. cikk
            Az e rendelet mellékletében meghatározott mennyiségeket az (EU) 2015/2447 bizottsági végrehajtási rendeletnek a vámkontingensek kezelését szabályozó 49–54. cikke szerint kell kezelni.

            4. cikk
            Az eltérés a következő feltételek teljesülése esetén kerül engedélyezésre:

                        1.

                        A Zöld-foki-szigetek vámhatóságai megteszik a szükséges lépéseket az 1. cikkben említett termékek kivitele során azok mennyiségi ellenőrzésére.

                        2.

                        Az illetékes zöld-foki-szigeteki hatóságok által az e rendelet értelmében kibocsátott Form A származási bizonyítvány 4. rovatában fel kell tüntetni a következő bejegyzést: „Eltérés – (EU) 2019/561 bizottsági végrehajtási rendelet”. A regisztrált exportőri (REX) rendszernek a Zöld-foki-szigetekre való, 2019. évi alkalmazása esetén ezt a bejegyzést fel kell tüntetni a regisztrált exportőrök által kiállított származásmegjelölő nyilatkozatokon.

                        3.

                        A Zöld-foki-szigetek illetékes hatóságai minden negyedévben nyilatkozatot küldenek a Bizottságnak azokról az árumennyiségekről, amelyekre e rendelet alapján származási bizonyítványokat és/vagy származásmegjelölő nyilatkozatokat állítottak ki, valamint megküldik ezeknek a dokumentumoknak a sorszámát.

            5. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. január 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 8-án.

                  a Bizottság részéről

                  az elnök

               Jean-Claude JUNCKER

            (1)  HL L 269., 2013.10.10., 1. o.

            (2)  Az Európai Parlament és a Tanács 978/2012/EU rendelete (2012. október 25.) az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről (HL L 303., 2012.10.31., 1. o.).

            (3)  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).

            (4)  A Bizottság (EU) 2017/967 végrehajtási rendelete (2017. június 8.) az elkészített vagy konzervált tonhalfilé tekintetében az (EU) 2015/2446 felhatalmazáson alapuló rendeletben a preferenciális származásra vonatkozóan meghatározott szabályok alól a Zöld-foki-szigetek számára biztosítandó ideiglenes eltérésről (HL L 146., 2017.6.9., 10. o.).

            (5)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

            MELLÉKLET

                        Rendelésszám

                        KN-kód

                        TARIC-kód

                        Árumegnevezés

                        Időszakok

                        Éves mennyiség (nettó tömeg tonnában)

                        09.1602

                        1604 14 21 00
                        1604 14 26 90
                        1604 14 28 00
                        1604 20 70 50
                        1604 20 70 55
                        1604 14 31 90
                        1604 14 36 90
                        1604 14 38 00
                        1604 20 70 99
                        0304 87 00 90
                        1604 14 41 20
                        1604 14 46 29
                        1604 14 48 20
                        1604 20 70 45
                        0304 87 00 20
                        1604 14 41 30
                        1604 14 48 30

                        10

                        Bonitó (Katsuwonus pelamis) elkészített vagy konzervált filéje és törzsrésze
                        Sárgaúszójú tonhal (Thunnus albacares) elkészített vagy konzervált filéje és törzsrésze
                        Nagyszemű tonhal (Thunnus obesus) elkészített vagy konzervált filéje és törzsrésze
                        Elkészített germon (Thunnus alalunga)

                        2019.1.1-jétől a 2. cikk (1) bekezdése szerint meghatározott időpontig

                        5 000  tonna


title: A Bizottság (EU) 2019/619 végrehajtási rendelete (2019. április 17.) a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott harmincötödik részleges pályázati felhíváshoz kapcsolódó minimális eladási áráról

text:
                  17.4.2019

                  HU

                  Az Európai Unió Hivatalos Lapja

                  LI 106/1

         A BIZOTTSÁG (EU) 2019/619 VÉGREHAJTÁSI RENDELETE
         (2019. április 17.)
         a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott harmincötödik részleges pályázati felhíváshoz kapcsolódó minimális eladási áráról
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
         tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 32. cikkére,
         mivel:

                     (1)

                     A Bizottság (EU) 2016/2080 végrehajtási rendelete (3) megindította a sovány tejpor pályázat útján történő értékesítésére vonatkozó eljárást.

                     (2)

                     A harmincötödik részleges pályázati felhívásra beérkezett pályázatok alapján indokolt minimális eladási árat meghatározni.

                     (3)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az (EU) 2016/2080 végrehajtási rendelettel megnyitott pályázati eljárás keretében kibocsátott, sovány tejpor értékesítésére irányuló harmincötödik részleges pályázati felhívás tekintetében – amelyre vonatkozóan a pályázatok benyújtásának határideje 2019. április 16-án járt le – a minimális eladási ár 166,00 EUR/100 kg.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 17-én.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 206., 2016.7.30., 71. o.

            (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).